02/03/2011 | Administración LocalMunicipal
Ferrol
Urbanismo. Inspección e Disciplina
Anuncio incoación expediente OE 111/09 Igrexa, 142, esquina Méndez Núñez, 1

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 30.07.2010 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. “ ÚNICA.- Iniciar o expediente de orde de execución outorgándolle un prazo de audiencia por dez días previo á resolución que poña fin ao presente procedemento, a dona Ángeles Borrás Goyanes propietaria do inmoble sito na rúa Igrexa esq. Méndez Núñez, 1, como a obrigada a executar as obras sinaladas no informe dos servizos técnicos municipais transcrito na parte sinalada como antecedentes deste decreto, consistentes en: Unha vez realizadas as medidas de actuación de emerxencia as restantes medidas de actuación serían as seguintes: - Picado de voos, pasivado de armaduras, reforzo con novas armaduras e aplicación de morteiro de reconstrución dos voos. Impermeabilización dos paramentos horizontais dos voos. - Eliminación de corrosión das varandas e pintado das mesmas. - Colocación de remate de madeira nas varandas. - Picado de cornixas, pasivado de armaduras, reforzo con novas armaduras e aplicación de morteiro de reconstrución das cornixas. Impermeabilización das partes superiores das cornixas para evitar filtracións de auga. - Reconstrución do frontón da fachada cara a rúa Igrexa e posterior impermeabilización en cinc. - Repaso de tellado consistente en reposición de tellas planas e realización de novos encontros (limafoias, limatesas e canlón interior). - Repaso de lucernarios para evitar a entrada de auga. - Realización dun novo tellado de cinc na bufarda da rúa Méndez Núñez. - Realización dunha nova fachada lateral de cinc. - Emplastecido e pintado dos paramentos das fachadas mediante pintura transpirable ó vapor de auga. - Reposición, lixado e pintado das carpinterías de madeira e enmasillado de vidros. - Eliminación de postes de soporte de antenas. - Eliminación de toldos do baixo comercial. O prazo estimado para realizar as obras de actuación é de 1 mes. Estímase que o custo das obras a realizar ascende a un importe de 60.000 €. Tendo en conta que as obras afectan directamente á reconstrución de elementos catalogados deberá presentar a solicitude de licenza acompañada de proxecto técnico de rehabilitación dos elementos comúns do inmoble recollendo as medidas de actuación indicadas, asinado por técnico competente (arquitecto) e visado polo seu colexio profesional. Á vista do informado, e tendo en conta que segundo o artigo 24 do Decreto 28/1999 de 21 de xaneiro polo que se aproba o regulamento de Disciplina Urbanística (RDU), os propietarios teñen a obriga de manter las vivendas en condicións de habitabilidade, seguridade, salubridade e ornato público; e que segundo o artigo 199 da Lei 15/2004, de 29 de decembro, de modificación da Lei 9/2002, de 30 de decembro, de ordenación urbanística e protección do medio rural de Galicia, os propietarios de toda clase de terreos, urbanizacións de iniciativa particular, edificacións e carteis deberán mantelas nas condicións establecidas no artigo 9 desta Lei, procede dar unha orde de execución á propiedade co fin de realizar as obras imprescindibles de conservación e mantemento, evitando os riscos ós viandantes. Tendo en conta a entidade das obras necesarias que hai que realizar no inmoble para acadar as condicións mínimas de seguridade, habitabilidade, funcionalidade e ornato público, deberá presenta-la solicitude de licenza acompañada de proxecto técnico de rehabilitación integral do inmoble coas obras que non se contemplan no anterior proxecto de elementos comúns, asinado por técnico competente (arquitecto) e visado polo seu colexio profesional, para o que se fixa un prazo de 6 meses”. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 17 de febreiro de 2011 O concelleiro coordinador delegado da Área de Urbanismo, Medio Ambiente e Mobilidade e Accesibilidade, por delegación da Alcaldía de 30.10.2008 (BOP 01.12.2008) Asdo.: Ángel Mato Escalona